Nog geen beurtkrag vir Maandag | Netwerk24
Deur Elvira Wood 24 Februarie 2020 08:49
Dit is omdat hy beplan om deur die loop van die dag vier eenhede wat voorheen buite werking was, weer in gebruik te neem.
Eskom beplan (nog) nie om Maandag beurtkrag in te stel nie.Foto: Unsplash
Die nutsmaatskappy waarsku egter dat hy teen 06:50 11 120 MW se opwekkingsvermoë verloor het weens kragsentrales wat onverwags gebreek het. 'n Verdere 5 406 MW se opwekkingsvermoë is ook nie beskikbaar nie weens beplande instandhoudingswerk wat gedoen word.
Die totaal van 16 526 MW is net ietwat minder as wat Sondag van die netwerk af was.
Eskom sê hy het egter tans genoeg noodreserwes beskikbaar.
Die maatskappy waarsku egter soos voorheen dat hy op kort kennisgewing kan besluit om tog beurtkrag in te stel. Hy vra ook wéér dat Suid-Afrikaners elektrisiteit spaarsamig moet gebruik.